钦定古今图书集成/明伦汇编/闺媛典/第057卷 > 李贯五妻张氏
## 钦定古今图书集成/明伦汇编/闺媛典/第057卷 > 李贯五妻张氏

按《东乡县志》：张氏，李贯五妻。正德间，盗起，妇女被掳
者厚赎乃得归。夫语之曰：“汝倘为贼执，吾不能具金
以赎，如何？”未几，贼掠其里，并获张氏夫妻。张以手镯
与贼，绐之曰：“我从汝去，请放夫还，备物赎我。”贼信之。
张度夫去远，遂以手抱树，大骂不绝口，贼怒杀之。